**Jogszabályi keretek összefoglalása**

**a „Szervezetfejlesztés Nagykovácsi Nagyközség Önkormányzatánál” című, ÁROP-3.A.2-2013-2013-0024 kódjelű projekt társadalmi fenntarthatósági vállalásának teljesítéséhez kapcsolódóan**

**(2014. szeptember 30.)**

1. **A PROJEKT ÁLTAL ÉRINTETT FELADAT KERETEIT MEGHATÁROZÓ JOGSZABÁLYOK ÉS EGYÉB RENDELKEZÉSEK FELSOROLÁSA**

***1. A szervezeti felépítésre, jogállásra, működésre és gazdálkodásra vonatkozó fontosabb jogszabályok, egyéb jogi rendelkezések***

* A Magyar Köztársaság Alkotmányáról szóló 1949. évi XX. törvény (továbbiakban Alkotmány)
* Államháztartásról szóló 2011. évi CXCV törvény
* 2010. évi CXXX. törvény a jogalkotásról
* Önkormányzatokról szóló 1990. évi LXV. törvény
* 2011. évi CXCIX. törvény a közszolgálati tisztviselőkről
* Nagykovácsi Önkormányzata Képviselő-testületének 1/2014. (II.17.) önkormányzati rendelete az Önkormányzat 2014. évi költségvetéséről
* Nagykovácsi Nagyközség Önkormányzata Képviselő-testületének 6/2014. ( V.23.) önkormányzati rendelete az Önkormányzat 2014. évi költségvetéséről szóló 1/2014. (II.17.) önkormányzati rendelet 1. számú módosításáról
* [Nagykovácsi Nagyközség Önkormányzata Képviselő- testületének](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF)  [9/2014. ( lX.29.) önkormányzati rendelete](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF) [az Önkormányzat 2014. évi költségvetéséről szóló 1/2014. (l|.17.) önkormányzati](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF) [rendelet 2. számú módosításáról](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF)
* Nagykovácsi Nagyközség Önkormányzata Képviselő-testületének 5/ 2014 (IV. 14.) számú önkormányzati rendelete a 2014. évi igazgatási szünet elrendeléséről
* Nagykovácsi Nagyközség Önkormányzat Képviselő-testületének 9/2011. (IV.4.) rendelete

Nagykovácsi Nagyközség Önkormányzatának Szervezeti és Működési Szabályzatáról

* Nagykovácsi Nagyközség Önkormányzat Képviselő-testületének 33 (XI.26) számú rendelete a helyi adókról
* Nagykovácsi Nagyközség Önkormányzat Képviselő-testületének 28/2011. (XI.29) rendelete a helyi önszerveződő közösségek pénzügyi támogatásának rendjéről
* [Nagykovácsi Nagyközség Önkormányzat Képviselő testületének](http://nagykovacsi.hu/file/Rendelet/2014/8_2014_VIII_28_ok_rendelet.PDF)  
  [8l2014.(V|II.28.) önkormányzati rendelete a fenntartásában működő intézményekben](http://nagykovacsi.hu/file/Rendelet/2014/8_2014_VIII_28_ok_rendelet.PDF)  
  [ﬁzetendő étkezési térítési díjakról](http://nagykovacsi.hu/file/Rendelet/2014/8_2014_VIII_28_ok_rendelet.PDF)

***2. A feladatellátásra vonatkozó fontosabb jogszabályok***

* 2011. évi CLXXXIX. törvény Magyarország helyi önkormányzatairól
* 2011. évi CLXXIX. törvény a nemzetiségek jogairól
* 2012. évi CLXXXV. törvény a hulladékgazdálkodásról
* Nagykovácsi Nagyközség Önkormányzatának egységes szerkezetbe foglalt 14/2010. (VI. 01.) számú rendelete a szociális rászorultságtól függő pénzbeli és természetbeni ellátások szabályozásáról, valamint a gyermekvédelem helyi rendszeréről
* Nagykovácsi Nagyközség Önkormányzat Képviselő-testületének 4/2014. (IV. 14.) önkormányzati rendelete a 2013. évi gazdálkodásának zárszámadásáról
* Nagykovácsi Nagyközség Önkormányzat Képviselő-testületének 3/2003. (II.03.) Kt. egységes rendelete a személyes gondoskodást nyújtó szociális alapellátásokról, azok igénybevételéről valamint az ezekért fizetendő térítési díjakról.

**II. FŐBB JOGI RENDELKEZÉSEK ÖSSZEFOGLALÁSA**

1. ***A szervezeti felépítésre, jogállásra, működésre és gazdálkodásra vonatkozó fontosabb jogszabályok, egyéb jogi rendelkezések***

**A Magyar Köztársaság Alkotmányáról szóló 1949. évi XX. törvény**

[Magyarország](http://hu.wikipedia.org/wiki/Magyarorsz%C3%A1g) Alaptörvénye (korábban [Alkotmánya](http://hu.wikipedia.org/wiki/Alkotm%C3%A1ny)) a magyar [jogi](http://hu.wikipedia.org/wiki/Jog) [hierarchiában](http://hu.wikipedia.org/wiki/Hierarchia) a legfelsőbb [jogszabály](http://hu.wikipedia.org/wiki/Jogszab%C3%A1ly), amely [2012](http://hu.wikipedia.org/wiki/2012). [január 1](http://hu.wikipedia.org/wiki/Janu%C3%A1r_1.)-jén lépett hatályba. Az [Országgyűlés](http://hu.wikipedia.org/wiki/Orsz%C3%A1ggy%C5%B1l%C3%A9s) az Alaptörvényben szabályozza Magyarország jogrendjét, az állampolgárok alapvető jogait és kötelezettségeit, meghatározza az államszervezetre vonatkozó alapvető szabályokat. Mivel az Alaptörvény az állam legmagasabb szintű törvénye, egyetlen más jogszabály sem lehet ellentétes vele, e felett az [Alkotmánybíróság](http://hu.wikipedia.org/wiki/Magyarorsz%C3%A1g_Alkotm%C3%A1nyb%C3%ADr%C3%B3s%C3%A1ga) őrködik.

**Államháztartásról szóló 2011. évi CXCV törvény**

Az Országgyűlés az államháztartás egyensúlyának és a közpénzekkel való áttekinthető, hatékony, ellenőrizhető gazdálkodás garanciáinak megteremtése céljából a alkotta meg az Államháztartásról szóló 2011. évi CXCV törvényt melynek célja, hogy a közfeladatok maradéktalan ellátása érdekében biztosítsa az államháztartás átlátható működési feltételeit.

**2010. évi CXXX. törvény a jogalkotásról**

Az Országgyűlés az Alaptörvény T) cikkében foglaltak végrehajtására, a jogállamiság követelményeinek a jogalkotás során történő magas szintű érvényesítése érdekében, a jogalkotó által kitűzött szabályozási célokat hatékonyan szolgáló, megalapozott jogszabályok kidolgozásának elősegítésére, továbbá annak érdekében, hogy a jog megismerhetőségének feltételei összhangban álljanak a XXI. század adta lehetőségekkel alkotta meg a jogalkotásról szóló 2010. évi CXXX. törvényt.

**Önkormányzatokról szóló 1990. évi LXV. törvény**

Az Országgyűlés - követve hazánk haladó önkormányzati hagyományait, továbbá az Európai Önkormányzati Karta alapkövetelményeit - elismeri és védi a helyi közösségek önkormányzáshoz való jogait.

A helyi önkormányzás lehetővé teszi, hogy a választópolgárok helyi közössége - közvetlenül, illetőleg a választott helyi önkormányzata útján - önállóan és demokratikusan intézze a helyi érdekű közügyeit.

Az Országgyűlés, támogatva a helyi közösségek önszervező önállóságát, segíti az önkormányzáshoz szükséges feltételek megteremtését, előmozdítja a közhatalom demokratikus decentralizációját.

**2011. évi CXCIX. törvény a közszolgálati tisztviselőkről**

Az erős, de az indokoltnál nem nagyobb, a változásokhoz gyorsan és rugalmasan alkalmazkodni képes - a nemzeti érdekeket előtérbe helyező - állam olyan közszolgálatra alapozható, amely élvezi a társadalom közmegbecsülését, hatékony és költségtakarékos, demokratikus, pártsemleges, törvényesen működik, tagjai korszerű szakmai ismeretekkel rendelkeznek, Magyarország érdekeit és a közjót pártatlanul és hazaszeretettel szolgálják. Célunk ezért, hogy előmozdítsuk az erős nemzettudatra épülő és értékelvű közszolgálati tisztviselői hivatás megteremtését, s kiszámítható életpályát nyújtsunk, amelynek szabályai segítik a tisztviselőket a hivatalukhoz méltó, kötelességtudatos magatartás tanúsításában.

**Nagykovácsi Önkormányzata Képviselő-testületének 1/2014. (II.17.) önkormányzati rendelete az Önkormányzat 2014. évi költségvetéséről**

A rendelet meghatározza az Önkormányzat és a Polgármesteri hivatal 2014. évi költségvetésének bevételeit és kiadásait.

[**Nagykovácsi Nagyközség Önkormányzata Képviselő-testületének**](http://nagykovacsi.hu/file/Rendelet/2014/6_2014_05_23%20Kt%20rendelet.PDF)[**6/2014. ( V.23.) önkormányzati rendelete**](http://nagykovacsi.hu/file/Rendelet/2014/6_2014_05_23%20Kt%20rendelet.PDF)[**az Önkormányzat 2014. évi költségvetéséről szóló 1/2014. (11.17.) önkormányzati**](http://nagykovacsi.hu/file/Rendelet/2014/6_2014_05_23%20Kt%20rendelet.PDF)[**rendelet 1. számú módosításáról**](http://nagykovacsi.hu/file/Rendelet/2014/6_2014_05_23%20Kt%20rendelet.PDF)

A rendelet módosítja az Önkormányzat és a Polgármesteri hivatal 2014. évi költségvetésének halmozott bevételi és kiadási főösszegét.

[**Nagykovácsi Nagyközség Önkormányzata Képviselő- testületének**](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF) [**9/2014. ( lX.29.) önkormányzati rendelete**](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF)[**az Önkormányzat 2014. évi költségvetéséről szóló 1/2014. (l|.17.) önkormányzati**](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF)[**rendelet 2. számú módosításáról**](http://nagykovacsi.hu/file/Rendelet/2014/9_2014_IX.29_Koltsegvetes_2_modositasa_rendelet.PDF)

A rendelet módosítja az Önkormányzat és a Polgármesteri hivatal 2014. évi költségvetésének halmozott bevételi és kiadási főösszegét.

**Nagykovácsi Nagyközség Önkormányzata Képviselő-testületének 5/ 2014 (IV. 14.) számú önkormányzati rendelete a 2014. évi igazgatási szünet elrendeléséről**

A Képviselő testület a rendeletben meghatározza a Polgármesteri Hivatal 2014. évi nyári és téli időszakában alkalmazandó igazgatási szünet időtartamát és időpontját.

**Nagykovácsi Nagyközség Önkormányzat Képviselő-testületének 9/2011. (IV.4.) rendelete**

**Nagykovácsi Nagyközség Önkormányzatának Szervezeti és Működési Szabályzatáról**

Nagykovácsi Nagyközség Önkormányzatának Képviselőtestülete a rendeletben a helyi önkormányzatokról szóló 1990. évi LXV. törvény (a továbbiakban: Ötv.) 1.§-ára tekintettel, valamint a 18. § (1) bekezdésében foglalt felhatalmazás alapján meghatározta az Önkormányzat szervezeti és működési rendjének szabályozását. (SZMSZ)

**Nagykovácsi Nagyközség Önkormányzat Képviselő-testületének 33 (XI.26) számú rendelete a helyi adókról**

Nagykovácsi Nagyközség Önkormányzat Képviselő-testülete a helyi adókról szóló 1990. évi C. törvény (Htv.) 1. §. és 6. §-ában biztosított felhatalmazás, valamint Magyarország helyi önkormányzatiról szóló 2011. évi CXXXIX. tv. ide vonatkozó rendelkezései alapján jelen rendeletben alkotta meg Nagykovácsi illetékességi területén működő magánszemélyek, jogi személyiségű szervezetek, vállalkozások, jogi személyiség nélküli gazdasági társaságok valamint a magánszemélyek jogi személyiséggel nem rendelkező személyi egyesüléseinek adózási rendjét.

**Nagykovácsi Nagyközség Önkormányzat Képviselő-testületének 28/2011. (XI.29) rendelete a helyi önszerveződő közösségek pénzügyi támogatásának rendjéről**

Nagykovácsi Nagyközség Önkormányzat Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében kapott felhatalmazás alapján, valamint a 8. § (5) bekezdésében foglalt rendelkezések figyelembevételével alkotott rendeletben támogatja a községben működő helyi önszerveződő közösségek

- kulturális,

- közművelődési,

- környezetvédelmi,

- tudományos,

- művészeti,

- település-fejlesztő és szépítő,

- hagyományápoló,

- szociális és

- sportolást szorgalmazó tevékenységét.

Az együttműködést többek között az e rendeletben szabályozottak szerint adott pénzügyi támogatással kívánja rendszeressé és kiszámíthatóvá tenni.

[**Nagykovácsi Nagyközség Önkormányzat Képviselő testületének**](http://nagykovacsi.hu/file/Rendelet/2014/8_2014_VIII_28_ok_rendelet.PDF)[**8l2014.(V|II.28.) önkormányzati rendelete a fenntartásában működő intézményekben**](http://nagykovacsi.hu/file/Rendelet/2014/8_2014_VIII_28_ok_rendelet.PDF)[**ﬁzetendő étkezési térítési díjakról**](http://nagykovacsi.hu/file/Rendelet/2014/8_2014_VIII_28_ok_rendelet.PDF)

Nagykovácsi Nagyközség Önkormányzat Képviselő-testülete jelen rendeletben határozta meg az általános iskolai és az óvodai étkezési ellátás igénybe vételéért fizetendő díjakat.

1. ***A feladatellátásra vonatkozó fontosabb jogszabályok***

**2011. évi CLXXXIX. törvény Magyarország helyi önkormányzatairól**

Az Országgyűlés elismeri és védi a helyi választópolgárok közösségének önkormányzáshoz való jogát.

A helyi önkormányzatok az egységes állami szervezetrendszer részeként hozzájárulnak az Alaptörvényben foglalt államcélok megvalósításához, elősegítik a jogszabályi kötelezettségek teljesítését.

Az Országgyűlés tisztelettel adózva hazánk haladó önkormányzati hagyományai előtt, az Alaptörvényben meghatározott önkormányzati jogok kiteljesítése, a helyi önkormányzáshoz szükséges feltételek megteremtése, a nemzeti együttműködés erősítése, a települések önfenntartási képességének elősegítése, valamint a helyi közösség öngondoskodásra való képességének erősítése érdekében - figyelembe véve a Helyi Önkormányzatok Európai Chartájában foglalt alapelveket - az Alaptörvény végrehajtására, az Alaptörvény 31. cikk (3) bekezdése, az 51. § (2) és (3) bekezdése tekintetében az Alaptörvény T) cikk (1) bekezdése alapján alkotott törvényt Magyarország helyi Önkormányzatairól.

**2011. évi CLXXIX. törvény a nemzetiségek jogairól**[**1**](http://net.jogtar.hu/jr/gen/hjegy_doc.cgi?docid=A1100179.TV#lbj1param)

A Magyar Országgyűlés a magyar történelem legnemesebb hagyományaira építve, a magyarsággal e hazában évszázadok óta együtt élő nemzetiségek sajátos kultúrájának megőrzése, anyanyelvük ápolása és fejlesztése, egyéni és közösségi jogainak széleskörű biztosítása érdekében, figyelemmel Magyarország Alaptörvényében a magyarországi nemzetiségek ügye iránt kinyilvánított felelősségvállalásra, továbbá tekintettel a nemzetiségek védelme érdekében Magyarország aktív közreműködésével megalkotott nemzetközi dokumentumokban foglaltakra, különösen az Egyesült Nemzetek Szervezetének a Polgári és Politikai Jogokról szóló Nemzetközi Egyezségokmányára, az Európai Biztonsági és Együttműködési Szervezet keretében végzett munkára, a Koppenhágai Dokumentumra, az Európa Tanácsnak az Emberi Jogok és Alapvető Szabadságjogok Védelméről szóló Egyezményére, valamint a Regionális vagy Kisebbségi Nyelvek Európai Kartájában és a Nemzeti Kisebbségek Védelméről szóló Keretegyezményben megfogalmazottak széleskörű érvényesítésére, szem előtt tartva, hogy Magyarország tiszteletben tartja az ország különböző vallási hagyományait, más népek szabadságát és kultúráját, vallja, hogy az egyéni szabadság csak másokkal együttműködve bontakozhat ki, minden, valamely nemzetiséghez tartozó magyar állampolgárnak joga van önazonossága szabad megvallásához és megőrzéséhez, a nemzetiségek a magyar politikai közösség részei, államalkotó tényezők, a kulturális sokszínűség, a nyelvi különbözőség nem a megosztottság, hanem a gazdagodás forrása, a nemzetiségek által létrehozott kulturális értékek Magyarország kulturális örökségének szerves részei, a nemzetiségek sajátos egyéni és közösségi jogai alapvető szabadságjogok, Magyarország védelemben részesíti a nemzetiségeket, biztosítja saját kultúrájuk ápolását, anyanyelvük használatát, az anyanyelvű oktatást, a saját nyelven való névhasználat jogát, kollektív részvételüket a közéletben, elősegíti a kulturális autonómiájuk megvalósulását, garantálja a valós közösségeik önigazgatáshoz, önkormányzatisághoz való jogát.

**2012. évi CLXXXV. törvény a hulladékgazdálkodásról**

Az Országgyűlés a környezet és az emberi egészség védelme, a környezetterhelés mérséklése, a természeti erőforrásokkal való takarékos gazdálkodás, az erőforrás-felhasználás hatásainak csökkentése, hatékonyságának javítása, továbbá a hulladékképződés, illetve a képződő hulladék káros hatásainak megelőzése, mennyiségének és veszélyességének csökkentése, továbbá a használt termékek újra használata, a fogyasztási láncban szereplő anyagok termelési-fogyasztási körforgásban tartása, valamint a hulladék minél nagyobb arányú anyagában történő hasznosítása, és a nem hasznosuló, vissza nem forgatható hulladék környezetkímélő ártalmatlanítása érdekében alkotott törvényt.

**Nagykovácsi Nagyközség Önkormányzatának egységes szerkezetbe foglalt 14/2010. (VI. 01.) számú rendelete a szociális rászorultságtól függő pénzbeli és természetbeni ellátások szabályozásáról, valamint a gyermekvédelem helyi rendszeréről**

Nagykovácsi Nagyközség Önkormányzat Képviselő-testülete az 1990. évi LXV. törvény 16. §. (1) bekezdésében biztosított jogkörében a szociális igazgatásról és szociális ellátásokról szóló 1993. évi III. Törvény (a továbbiakban: Sztv.) 32. § (3) bekezdése és A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 157.§ (6) bekezdésében kapott felhatalmazása alapján alkotott rendeletének célja, hogy meghatározza az egyének, családok és a közösség szociális biztonságának megteremtése és megőrzése érdekében biztosított helyi szociális ellátások formáit és rendszerét, a helyi szociális ellátásokra való jogosultság feltételeit, valamint érvényesítésének garanciáit.

**Nagykovácsi Nagyközség Önkormányzat Képviselő-testületének 3/2003. (II.03.) Kt. egységes rendelete a személyes gondoskodást nyújtó szociális alapellátásokról, azok igénybevételéről valamint az ezekért fizetendő térítési díjakról**

Nagykovácsi Nagyközség Önkormányzat Képviselő-testülete az 1990. évi LXV. törvény 16. §. (1) bekezdésének, valamint a szociális igazgatásról és szociális ellátásokról szóló az 1993. évi III. tv. 92. § (1) bekezdése valamint a személyes gondoskodást nyújtó szociális ellátások térítési díjáról szóló 29/1993.(II.17.) Korm. rendelet alapján szabályozza a személyes gondoskodás keretébe tartozó szociális ellátási formák, mint az:

- étkeztetés,

- házi segítségnyújtás,

- családsegítés

- támogatószolgálat működtetésének rendjét.

Jogszabályok elérhetősége:

Nagykovácsi Önkormányzatának rendeletei: <http://nagykovacsi.hu/category/kozerdeku-adatok/rendeletek/>

Külső jogszabályok:

<https://kereses.magyarorszag.hu/jogszabalykereso>